ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ДРЖАВЕН ПАЗАРЕН ИНСПЕКТОРАТ

Член 1

Во Законот за државен пазарен инспекторат („Службен весник на Република Македонија“ бр. 24/07, 81/07, 36/11, 164/13, 41/14, 33/15, 61/15, 152/15 и 53/16) во членот 9 став 1 алинејата 3 се брише.

Член 2

Во членот 10 став 3 точка 5) во алинејата 5 сврзникот „и“ се заменува со сврзникот „или“ и се додава нова алинеја 6, која гласи:

„- АПТИС (АPTIS) - најмалку ниво Б2 (B2).“.

Точката 6) се брише.

Член 3

Членот 13-а се менува и гласи :

“Министерство за економија е прекршочен орган, а постапката пред прекршочниот орган ја води Комисија за одлучување по прекршок.

Министерот формира прекршочни комисии кои ќе бидат надлежни за водење на прекршочна постапка за прекршоци од одделни области и за одделни подрачја во Република Македонија во согласност со надлежноста на апелационите судови определена со Законот за судовите.

Прекршочната комисија (во натамошен текст: Комисијата) е составена од три члена и нивни заменици од кои: два дипломирани правника со пет години искуство во струката од кои еден со положен правосуден испит и еден член со висока стручна спрема подготовка со три години работно искуство во струката.

Комисијата се избира за времетраење од три години со право на реизбор на членовите.

Претседател на Комисијата треба да биде лице со завршен правен факултет и положен правосуден испит.

Комисијата донесува деловник за својата работа.

Против одлуките на прекршочната комисија може да се поднесе жалба до Државната комисија за одлучување во втор степен во областа на инспекцискиот надзор и прекршочна постапка.”

Член 4

Одредбите од член 10 став 3 точка 5) од Законот за државен пазарен инспекторат („Службен весник на Република Македонија“ бр. 24/07, 81/07, 36/11, 164/13, 41/14, 33/15, 61/15, 152/15 и 53/16) и одредбите од членот 2 од овој закон со кој член 10 став 3 точка 5) се дополнува со нова алинеја 6 нема да се применуваат од денот на влегувањето во сила на овој закон до 1 септември 2018 година.

Член 5

Директорот кој е именуван во периодот од денот на влегувањето во сила на овој закон до 1 септември 2018 година, е должен да го исполни условот за познавање на странски јазик најдоцна во рок од една година од денот на неговото именување.

На директорот кој нема да го исполни условот за познавање на странски јазик во рокот утврден во став 1 на овој член му престанува мандатот.

Член 6

Сите документи архивски заведени во Државниот пазарен инспекторат по однос на поднесените прекршочни пријави и за започнатите постапки, Државниот пазарен инспекторат е должен со записник да ги достави до писарницата на Министерство за економија најдоцна во рок од 30 дена од денот на влегувањето во сила на овој закон.

Член 7

Прекршочните постапки кои се започнати пред денот на влегувањето во сила на овој закон ќе се завршат во рок од шест месеци од денот на доставувањето на документите и записникот од член 6 на овој закон.

Член 8

Министерот за економија ќе ја формира Комисијата за прекршоци во рок од 20 дена од денот на влегувањето во сила на овој закон.

Член 9

Овој закон влегува во сила осмиот ден од денот на објавувањето во „Службен весник на Република Македонија“.